Diari Oficial de la Generalitat Valenciana


Sumari del DOGV 10651, del 13-12-2024 (2024/13899)

RESOLUCIÓ de 5 de desembre de 2024, de la Direcció General de LABORA, Servici Valencià d'Ocupació i Formació, per la qual es modifica parcialment la Resolució de 13 de setembre de 2024, de la Direcció General, per la qual es convoquen les subvencions destinades al finançament del Programa de suport a dones en els àmbits rural i urbà per a dones inscrites en els Espais Labora, en el marc del Pla de recuperació, transformació i resiliència (objectiu CID 343).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10852

Data del DOGV
:   13-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13885

CVE
:   CRGZ-I-0294-77272

Data del document
:   05-12-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * dona
    * inserció professional

En el *Diari Oficial de la Generalitat Valenciana*  (d'ara en avant DOGV) núm. 9941, de 20 de setembre de 2024, es va publicar la resolució del director general de LABORA, Servici Valencià d'Ocupació i Formació, referida en el títol de la present disposició.

El Pla de recuperació, transformació i resiliència –finançat per la Unió Europea– NextGenerationEU (d'ara en avant, PRTR-NextGenerationEU), en el marc del Mecanisme de recuperació i resiliència (d'ara en avant, MRR) i en relació amb l'Orde TES/1121/2021, d'11 d'octubre, determina les fites i objectius CID a aconseguir en relació amb el col·lectiu afectat per la línia d'inversió «Ocupació dona i transversalitat de gènere en les polítiques públiques de suport a l'activació d'ocupació». L'instrument jurídic que la Comunitat Valenciana ha utilitzat per a l'assoliment de la fita CID 343, ha sigut l’esmentada Resolució de 13 de setembre de 2024.

Atés que ha quedat crèdit pressupostari sense assignar per l'import de 777.180€  per al finançament  d'estes ajudes i amb la finalitat d´assolir l'objectiu CID d'este programa, de manera que puga estendre els seus efectes al major nombre possible de participants desocupades, s'estima convenient la seua modificació parcial.

*Únic*

Modificar el punt 3 del resolc  sext de la Resolució de 13 de setembre de 2024, de la Direcció General, per la qual es convoquen les subvencions destinades al finançament del Programa de suport a dones en els àmbits rural i urbà per a dones inscrites en elsEspais Labora, en el marc del Pla de recuperació, transformació i resiliència (objectiu CID 343), que queda redactat com seguix: «3. La Direcció General de Labora, mitjançant la resolució que serà publicada en el DOGV i, sense necessitat d'obrir un nou termini de presentació de sol·licituds, podrà incrementar les dotacions econòmiques inicialment previstes, segons el que s'establix en l'article 58.5 del Reglament de l’LGS, aprovat pel Reial decret 887/2006, de 21 de juliol, i d'acord amb el que s'establix en l'article 11.2 del Decret 77/2019, de 7 de juny, del Consell, de regulació del procediment de gestió econòmica de la Generalitat.

En tot cas, l'increment o la variació de crèdits queden condicionats a la declaració de disponibilitat del crèdit, que haurà de ser publicada en el DOGV.

En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten noves resolucions de concessió per a aquelles sol·licituds que, complint tots els requisits, hagen sigut denegades per esgotament d’este. La publicitat a què fan referència els apartats 4 i 6 del decret esmentat no implicarà l'obertura de termini per a presentar noves sol·licituds ni l'inici d’un nou còmput de termini per a resoldre, que seran atorgades per orde d'entrada en el registre electrònic de Labora, conjuntament per a les tres províncies.

En el cas que, una vegada examinades les sol·licituds presentades, quedara crèdit pressupostari sense assignar, es podrà instar les entitats beneficiàries perquè realitzen, en un termini de 5 dies, una sol·licitud complementària per a atendre més participants, sol·licituds que seran ateses segons l'orde de data en la qual l´expedient s´haja completat , fins a esgotar el crèdit pressupostari.»

Esta resolució tindrà efecte  des de la data de la seua firma.

Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, davant el corresponent jutjat contenciós administratiu competent, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant este mateix òrgan en el termini d'un mes, computat en els mateixos  termes, de conformitat amb   el que es disposa  en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que  estimen pertinent.

  

València, 5 de desembre de 2024

Antonio Galvañ Diez

Director general de LABORA Servei Valencià d'Ocupació i Formació